CELEX: 32007D0862
Language: da
Date: 2007-12-13 00:00:00
Title: 2007/862/EF: Kommissionens beslutning af 13. december 2007 om ændring af beslutning 2006/805/EF for så vidt angår dyresundhedsmæssige foranstaltninger til bekæmpelse af klassisk svinepest i Ungarn og Slovakiet (meddelt under nummer K(2007) 6158) (EØS-relevant tekst )

21.12.2007   
            
            
               DA
            
            
               Den Europæiske Unions Tidende
            
            
               L 337/119
            
         
      KOMMISSIONENS BESLUTNING
   
   af 13. december 2007
   om ændring af beslutning 2006/805/EF for så vidt angår dyresundhedsmæssige foranstaltninger til bekæmpelse af klassisk svinepest i Ungarn og Slovakiet
   (meddelt under nummer K(2007) 6158)
   (EØS-relevant tekst)
   (2007/862/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (2), særlig artikel 9, stk. 4, og
   ud fra følgende betragtninger:
   
               (1)
            
            
               Kommissionens beslutning 2006/805/EF af 24. november 2006 om dyresundhedsmæssige foranstaltninger til bekæmpelse af klassisk svinepest i visse medlemsstater (3) blev vedtaget som reaktion på udbrud af klassisk svinepest i visse medlemsstater. Ved beslutningen er der fastsat visse foranstaltninger til bekæmpelse af klassisk svinepest i de pågældende medlemsstater.
            
         
               (2)
            
            
               Slovakiet har orienteret Kommissionen om den seneste udvikling i sygdommen hos vildtlevende svin og om forekomsten af sygdommen i distriktet Nové Zámky, som grænser op til distrikterne Komárno og Levice i Slovakiet og amtet Pest i Ungarn. På baggrund af de foreliggende epidemiologiske oplysninger bør afgrænsningen af de områder i Slovakiet og Ungarn, hvor foranstaltningerne til bekæmpelse af klassisk svinepest finder anvendelse, ændres, så de også omfatter dele af nævnte distrikter.
            
         
               (3)
            
            
               Sygdomssituationen i Slovakiet er forbedret væsentligt i de områder, der hører under veterinær- og fødevareadministration Trenčín (distrikterne Trenčín og Bánovce nad Bebravou), Prievidza (distrikterne Prievidza og Partizánske) og Púchov (kun distriktet Ilava). De i beslutning 2006/805/EF fastsatte foranstaltninger bør derfor ikke længere omfatte disse områder.
            
         
               (4)
            
            
               Af hensyn til EF-lovgivningens gennemsigtighed bør listen over berørte medlemsstater eller regioner deraf som opført i bilaget til beslutning 2006/805/EF erstattes af teksten i bilaget til nærværende beslutning.
            
         
               (5)
            
            
               Beslutning 2006/805/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilaget til beslutning 2006/805/EF erstattes af teksten i bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 13. december 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (2)  EFT L 395 af 30.12.1989, s. 13. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33). Berigtiget i EUT L 195 af 2.6.2004, s. 12.
   
      (3)  EUT L 329 af 25.11.2006, s. 67. Senest ændret ved beslutning 2007/631/EF (EUT L 255 af 29.9.2007, s. 45).
   
      BILAG
      
         
            »BILAG
            DEL I
            1.   Tyskland
            A.   Rheinland-Pfalz
            
                        a)
                     
                     
                        i Kreis Ahrweiler: Gemeinde Adenau og Altenahr
                     
                  
                        b)
                     
                     
                        i Kreis Daun: Gemeinde Obere Kyll og Hillesheim, i Gemeinde Daun Ortschaft Betteldorf, Dockweiler, Dreis-Brück, Hinterweiler og Kirchweiler, i Gemeinde Kelberg Ortschaft Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath og Welcherath, i Gemeinde Gerolstein Ortschaft Berlingen, Duppach, Hohenfels-Essingen, Kalenborn-Scheuern, Neroth, Pelm og Rockeskyll samt byen Gerolstein
                     
                  
                        c)
                     
                     
                        i Kreis Bitburg-Prüm: i Gemeinde Prüm Ortschaft Büdesheim, Kleinlangenfeld, Neuendorf, Olzheim, Roth bei Prüm, Schwirzheim og Weinsheim.
                     
                  B.   Nordrhein-Westfalen
            
                        a)
                     
                     
                        i Kreis Euskirchen: byerne Bad Münstereifel, Mechernich og Schleiden og Ortschaft Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim og Wißkirchen (i byen Euskirchen) samt Gemeinde Blankenheim, Dahlem, Hellenthal, Kall og Nettersheim
                     
                  
                        b)
                     
                     
                        i Kreis Rhein-Sieg: byerne Meckenheim og Rheinbach, Gemeinde Wachtberg, Ortschaft Witterschlick, Volmershofen og Heidgen (i Gemeinde Alfter) og Ortschaft Buschhoven, Morenhoven, Miel og Odendorf (i Gemeinde Swisttal)
                     
                  
                        c)
                     
                     
                        byen Aachen: syd for motorvej A4, A544 og Bundesstrasse B1
                     
                  
                        d)
                     
                     
                        byen Bonn: syd for Bundesstrasse B56 og motorvej A565 (Bonn-Endenich til Bonn-Poppelsdorf) og sydvest for Bundesstrasse B9
                     
                  
                        e)
                     
                     
                        i Kreis Aachen: byerne Monschau og Stolberg samt Gemeinde Simmerath og Roetgen
                     
                  
                        f)
                     
                     
                        i Kreis Düren: byerne Heimbach og Nideggen samt Gemeinde Hürtgenwald og Langerwehe.
                     
                  2.   Frankrig
            Området henhørende under departementerne Bas-Rhin og Moselle vest for Rhinen og Rhinen-Marne-kanalen, nord for motorvej A4, øst for floden Sarre og syd for grænsen til Tyskland samt kommunerne Holtzheim, Lingolsheim og Eckbolsheim.
            DEL II
            1.   Ungarn
            Amtet Nógrád og det område i amtet Pest, der er beliggende nord og øst for Donau, syd for grænsen til Slovakiet, vest for grænsen til amtet Nógrád og nord for motorvej E71.
            2.   Slovakiet
            Området henhørende under veterinær- og fødevareadministration Žiar nad Hronom (distrikterne Žiar nad Hronom, Žarnovica og Banská Štiavnica), Zvolen (distrikterne Zvolen, Krupina og Detva), Lučenec (distrikterne Lučenec og Poltár), Veľký Krtíš (distriktet Veľký Krtíš), Komárno (området øst for hovedvej 64, nord for grænsen til Ungarn og vest for distriktet Nové Zámky), Nové Zámky (området øst for distriktet Komárno og øst for hovedvej 64, syd for hovedvej 75 og nord for grænsen til Ungarn) og Levice (området øst for distriktet Nové Zámky og øst for hovedvej 66 (E77), syd for hovedvej 75, nord for grænsen til Ungarn og vest for distriktet Veľký Krtíš).
            DEL III
            1.   Bulgarien:
            Hele Bulgariens område.«